ᱛᱮᱦᱨᱟᱱ

ᱛᱮᱦᱨᱟᱱ ᱫᱚ ᱤᱨᱟᱱ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱘ᱹ᱔ ᱢᱤᱞᱤᱭᱚᱱ ᱜᱟᱱ ᱦᱚᱲ ᱱᱚᱰᱮ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱯᱟᱹᱪᱷᱤᱢ ᱮᱥᱤᱭᱟ ᱨᱮ ᱢᱮᱱᱟᱜ ᱜᱨᱮᱴᱚᱨ ᱛᱮᱦᱨᱟᱱ ᱨᱮ ᱤᱨᱟᱱ ᱨᱮᱱ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱚᱲ ᱠᱚ ᱛᱟᱦᱮᱸᱱᱟ ᱾ ᱵᱤᱥᱛᱤ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱ ᱵᱟᱡᱟᱨ ᱠᱚ ᱢᱩᱫᱽ ᱨᱮ ᱱᱚᱣᱟ ᱵᱟᱡᱟᱨ ᱫᱚ ᱡᱮᱜᱮᱛ ᱨᱮ ᱒᱙ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱜ-ᱟ ᱾ ᱑᱗᱙᱖ ᱥᱟᱞ ᱨᱮ ᱟᱜᱷᱟ ᱢᱚᱦᱚᱢᱚᱫᱽ ᱠᱷᱟᱱ ᱛᱮᱦᱨᱟᱱ ᱫᱚ ᱨᱟᱡᱽᱜᱟᱲ ᱞᱮᱠᱟ ᱛᱮ ᱵᱟᱪᱷᱟᱣ ᱞᱮᱜ-ᱟ ᱾ ᱤᱨᱟᱱ ᱨᱮᱭᱟᱜ ᱨᱟᱡᱽᱜᱟᱲ ᱫᱚ ᱞᱮᱛᱟᱲ ᱜᱮ ᱦᱟᱸᱰᱮ ᱱᱷᱟᱰᱮ ᱩᱪᱟᱹᱲ ᱟᱠᱟ ᱛᱟᱦᱮᱸ ᱟᱠᱟᱱᱟ ᱾ ᱚᱱᱟ ᱞᱮᱠᱟ ᱛᱮ ᱛᱮᱦᱨᱟᱱ ᱫᱚ ᱓᱒ ᱟᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱑᱙᱒᱐ ᱥᱟᱞ ᱨᱮ ᱟᱹᱰᱤ ᱜᱟᱱ ᱨᱟᱹᱯᱩᱫ ᱟᱨ ᱵᱮᱱᱟᱣ ᱮᱦᱚᱵ ᱞᱮᱱ ᱠᱷᱟᱹᱛᱤᱨ ᱜᱚᱴᱟ ᱤᱨᱟᱱ ᱨᱮᱱ ᱦᱚᱲ ᱛᱮᱦᱨᱟᱱ ᱛᱮ ᱦᱤᱡᱩᱜ ᱠᱚ ᱮᱦᱚᱵ ᱠᱮᱜ-ᱟ ᱾

ᱱᱟᱜᱟᱢ
ᱚᱛᱱᱚ
ᱦᱚᱭ ᱦᱤᱥᱤᱫ
ᱫᱷᱚᱨᱚᱢ
ᱛᱮᱦᱨᱟᱱ ᱨᱮᱫᱚ ᱥᱤᱦᱟ ᱢᱩᱥᱞᱤᱢ ᱦᱚᱲ ᱵᱟᱹᱲᱛᱤ ᱢᱮᱱᱟᱜ ᱠᱚᱣᱟ ᱾ ᱑᱖ ᱥᱟᱭᱟᱝ ᱠᱷᱚᱫᱟᱜ ᱱᱚᱶᱟ ᱜᱮ ᱥᱚᱨᱠᱟᱤ ᱫᱷᱚᱨᱚᱢ ᱠᱟᱱᱟ ᱾ ᱮᱴᱟᱜ ᱫᱷᱚᱨᱚᱢ ᱠᱚ ᱢᱩᱫᱽ ᱨᱮ ᱱᱚᱰᱮ ᱥᱩᱱᱤ ᱤᱥᱞᱟᱢ, ᱠᱷᱨᱤᱥᱴᱟᱱ ᱮᱢᱟᱱ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱱᱟᱜᱟᱨ ᱨᱮ ᱟᱹᱰᱤ ᱜᱟᱱ ᱫᱷᱚᱨᱚᱢ ᱛᱷᱟᱱ ᱡᱮᱢᱚᱱ ᱪᱚᱨᱪ, ᱢᱚᱥᱡᱤᱫᱽ, ᱢᱚᱱᱫᱤᱨ ᱮᱢᱟᱱ ᱢᱮᱱᱟᱜ-ᱟ ᱾ ᱱᱚᱰᱮ ᱟᱹᱰᱤ ᱠᱚᱢ ᱥᱤᱠᱷ ᱫᱷᱚᱨᱚᱢ ᱦᱚᱲ ᱦᱚᱸ ᱢᱮᱱᱟᱜ ᱠᱚᱣᱟ ᱾ ᱩᱱᱠᱩᱣᱟᱜ ᱜᱩᱨᱯᱫᱣᱟᱨ ᱒᱐᱑᱒ ᱥᱟᱞ ᱠᱮ ᱵᱷᱟᱨᱚᱛ ᱨᱮᱱᱤᱡ ᱢᱟᱨᱟᱝ ᱢᱚᱱᱛᱨᱤᱭ ᱦᱤᱨᱤ ᱞᱮᱜ-ᱟ ᱾

ᱠᱟᱹᱣᱰᱤ ᱟᱹᱨᱤ
ᱛᱮᱦᱨᱟᱱ ᱫᱚ ᱤᱨᱟᱱ ᱨᱮᱭᱟᱜ ᱠᱟᱹᱣᱰᱤ ᱟᱹᱨᱤ ᱨᱮᱭᱟᱜ ᱛᱟᱞᱢᱟ ᱠᱟᱱᱟ ᱾ ᱤᱨᱟᱱ ᱨᱮᱭᱟᱜ ᱵᱤᱫᱮᱥ ᱥᱟᱹᱜᱟᱹᱭ ᱫᱚ ᱟᱹᱰᱤ ᱠᱮᱴᱮᱡ ᱜᱮ ᱠᱷᱟᱹᱛᱤᱨ ᱟᱹᱰᱤ ᱠᱚᱢ ᱵᱤᱫᱮᱥ ᱠᱚᱢᱯᱟᱱᱤ ᱱᱚᱰᱮ ᱟᱠᱚᱣᱟᱜ ᱠᱟᱹᱨᱜᱟᱲ ᱠᱚ ᱵᱟᱹᱭᱥᱟᱹᱣ ᱟᱠᱟᱜ-ᱟ ᱾ ᱤᱠᱷᱟᱹᱱ ᱑᱙᱗᱙ ᱢᱟᱬᱟᱝ ᱫᱚ ᱟᱹᱰᱤ ᱜᱟᱱ ᱵᱤᱫᱮᱥ ᱠᱚᱢᱯᱟᱱᱤ ᱜᱮ ᱱᱚᱰᱮ ᱠᱟᱹᱨᱜᱟᱲ ᱠᱚ ᱵᱟᱹᱭᱥᱟᱹᱣ ᱞᱮᱜ-ᱟ ᱾ ᱱᱤᱛ ᱫᱚ ᱛᱮᱦᱨᱟᱱ ᱚᱴᱚᱢᱚᱵᱟᱭᱤᱞ, ᱤᱞᱮᱠᱴᱨᱤᱠᱟᱞ ᱟᱨ ᱤᱞᱮᱠᱴᱨᱚᱱᱤᱠ ᱥᱟᱢᱟᱱ, ᱪᱤᱱᱤ, ᱥᱤᱢᱮᱱᱴ ᱮᱢᱟᱱ ᱮ ᱵᱮᱱᱟᱣᱮᱜ-ᱟ ᱾

ᱧᱮᱞ ᱡᱚᱝ ᱴᱷᱟᱶ
ᱱᱚᱰᱮ ᱟᱹᱰᱤ ᱞᱮᱠᱟᱱ ᱧᱮᱞ ᱡᱚᱝ ᱴᱷᱟᱶ ᱠᱚ ᱢᱮᱱᱟᱜ-ᱟ ᱾ ᱟᱹᱰᱤ ᱜᱟᱱ ᱱᱟᱜᱟᱢᱟᱱᱟᱜ ᱟᱨ ᱥᱟᱬᱮᱥᱟᱱᱟᱜ ᱢᱭᱩᱡᱤᱭᱚᱢ ᱱᱚᱰᱮ ᱢᱮᱱᱟᱜ-ᱟ ᱾ ᱚᱱᱟ ᱠᱚᱫᱚ ᱱᱮᱥᱱᱟᱞ ᱢᱭᱩᱡᱤᱭᱚᱢ, ᱢᱟᱞᱮᱠ ᱢᱭᱩᱡᱤᱭᱚᱢ ᱠᱟᱨᱯᱮᱴ ᱢᱭᱩᱡᱤᱭᱚᱢ ᱮᱢᱟᱱ ᱾

ᱥᱮᱪᱮᱫ
ᱛᱮᱦᱨᱟᱱ ᱫᱚ ᱤᱨᱟᱱ ᱨᱮᱭᱟᱜ ᱥᱮᱪᱮᱫ ᱨᱮᱭᱟᱜ ᱛᱟᱞᱢᱟ ᱠᱟᱱᱟ ᱾ ᱜᱨᱮᱴᱚᱨ ᱛᱮᱦᱨᱟᱱ ᱨᱮ ᱕᱐ ᱠᱷᱚᱱ ᱵᱟᱹᱲᱛᱤ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱮᱱᱟᱜ-ᱟ ᱾ ᱛᱮᱦᱨᱟᱱ ᱨᱮ ᱢᱮᱱᱟᱜ ᱢᱩᱬ ᱥᱮᱪᱮᱫ ᱚᱱᱩᱥᱴᱷᱟᱱ ᱠᱚᱫᱚ ᱦᱩᱭᱩᱜ ᱠᱟᱱᱟ ᱛᱮᱦᱨᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱛᱮᱦᱨᱟᱱ ᱛᱤᱠᱪᱷᱟᱹ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱤᱥᱞᱟᱢᱤᱠ ᱟᱡᱟᱫᱽ  ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱛᱮᱦᱨᱟᱱ ᱵᱟᱰᱚᱦᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮᱢᱟᱱ ᱾

ᱞᱟᱠᱪᱟᱨ
ᱯᱷᱮᱰᱟᱛ
ᱳᱰᱤᱭᱟ ᱣᱤᱠᱤ

ᱵᱟᱦᱨᱮ ᱡᱚᱱᱚᱲ

 Google Map: Tehran
 Tehran Municipality website 
 Tehran Geographic Information Center
 Tehran Traffic Control Center 
 Official Tehran Yellow pages (Ketabe Avval)
 Tehranimages 


Videos
 Tehran's detailed development plan  PressTV (2012)
 Tehran's hazardous air quality  PressTV (2010)
https://basalam.com/search?q=webamozan.ir 
https://www.inchand.com/seller-register 

ᱥᱟᱹᱠᱷᱭᱟᱹᱛ

ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘